**ფიზიკა**

1. **ტრენინგი: „უსაფრთხოება სასკოლო საბუნებისმეტყველო ლაბორატორიაში**“

***ტრენინგ მოდულის მიზნები:***

*ტრენინგის ბოლოს მონაწილე შეძლებს:*

*• საგნის სწავლების თანმხლები საფრთხეების ამოცნობას და შეფასებას, შესაბამისი ზომების მიღებას მათ თავიდან ასაცილებლად; • მოსწავლეებთან თანამშრომლობით, ლაბორატორიაში მუშაობის უსაფრთხოების წესების შემუშავებას და დაცვას;*

*• უსაფრთხოების სიმბოლოების იდენტიფიცირებას და საჭიროებისამებრ გამოყენებას;*

*• ქიმიური ნივთიერებების ეტიკეტირებასა და შენახვის ადგილის/პირობების განსაზღვრას; • საჭიროების შემთხვევაში, დაზარალებულისათვის პირველადი დახმარების აღმოჩენას.*

***შენიშვნა:***

*1. ერთი ექვსსაათიანი სატრენინგო დღე. ტრენინგ მოდული არ წარმოადგენს კრედიტის მინიჭების საფუძველს.*

*2. ტრენინგის დაწყებამდე მონაწილეებს ეგზავნებათ წინასატრენინგო საკითხავი მასალა; არაუმეტეს 24 მონაწილისა;*

1. **ტრენინგი: „სასკოლო ლაბორატორიის გამოყენება ფიზიკის სწავლებაში“**

***სამიზნე ჯგუფი:*** *VII-XII კლასების მოქმედი ფიზიკის მასწავლებლები, რომელთაც გაიარეს ტრენინგი “უსაფრთხოება სასკოლო საბუნებისმეტყველო ლაბორატორიაში“.*

***ტრენინგის მიზნები:***

*ტრენინგ-მოდულის მიზანია, დაეხმაროს მონაწილეებს კვლევაზე დაფუძნებული სწავლების მნიშვნელობის გააზრებაში, დაანახოს მათ ექსპერიმენტების ჩატარების მნიშვნელობა ფიზიკის სწავლა-სწავლებაში, პროექტის ფარგლებში შეძენილი რესურსების გამოყენების შესაძლებლობები, აჩვენოს ამ რესურსების გამოყენებით სხვადასხვა ექსპერიმეტის ჩატარების შესაძლებლობა. მონაწილეები გაეცნობიან 21-ე საუკუნის მთავარი გზავნილის - უსაფრთხო ექსპერიმენტების ჩატარებას - ძირითად მიდგომებს, გააცნობიერებენ, რომ მოსწავლეებში კვლევითი უნარ-ჩვევების ფორმირება და განვითარება უნდა მოხდეს სისტემურად - ისეთი მნიშვნელოვანი საკითხების ჭრილში, როგორებიცაა ამოწურვადი და განახლებადი ენერგიისწყაროები, გარემოს დაცვა, ეკოლოგიური პრობლემები, ადამიანის ჯანმრთელობა. ტრენინგი დაეხმარება მონაწილეებს, საგაკვეთილო პროცესში უფრო აქტიურად გამოიყენონ ექსპერიმენტით სწავლების კომპონენტი, რაც ხელს შეუწყობს მოსწავლეებში გლობალური კომპეტენციების განვითარებას.*

***ხანგრძლივობა და კრედიტქულები:***

*10 საკონტაქტო და 2,5 არასაკონტაქტო საათი;*

***ენიჭება 0,5 კრედიტი;***